Fanny Blankers-Koen - Wikipedija

# Fanny Blankers-Koen

### Izvor: Wikipedija

Osvojene olimpijske medalje
Sport: Atletika
Zlato | London 1948. | 100m
Zlato | London 1948. | 200 m
Zlato | London 1948. | 80 m prepone
Zlato | London 1948. | 4x100 m

Fanny Blankers-Koen rođena kao Francina Elsje Koen (Lage Vuursche, Nizozemska, 26. travnja 1918. – Hoofddorp, Nizozemska, 25. siječnja 2004.) je bila nizozemska atletičarka, četverostruka olimpijska pobjednica.

Spomenik Fanny Blankers-Koen

Atletska karijera Fanny Blankers-Koen je počela 1935. godine, da bi već na Olimpijskim igrama u Berlinu 1936. godine nastupala za Nizozemsku, tada bez zapaženijih rezultata. Uslijedile su teške godine Drugog svjetskog rata za vrijeme kojih je Blankers-Koen u dalje trenirala i nastupala kada je bilo moguće i to s uspjehom. Tih godina je oborila više svjetskih rekorda u nekoliko disiciplina: skok u dalj, skok u vis, sprinterske discipline, niske prepone. Nakon rata je rodila kćer, ali je vrlo brzo nastavila s treninzima.

Vrhunac karijere je Blankers-Koen doživjela na Olimpijskim igrama u Londonu 1948. godine, kada je briljirala u svim utrkama, te osvojila četiri zlatne medalje. Stekla je svjetsku slavu, te dobila nadimak 'leteća kućanica'. Natjecala se i na Igrama u Helsinikiju 1952. u dobi od 34 godine, ali je odustala u jedinom finalu koje je dohvatila, u trci 80 m prepone.

Ukupno je u karijeri osim četiri olimpijska zlata imala i pet naslova europske prvakinje, a rušila je ili izjednačavala svjetske rekorde 12 puta.

Nakon natjecateljske karijere bila je voditelj nizozemske atletske reprezentacije.

Dobavljeno iz "http://hr.wikipedia.org../../../f/a/n/Fanny_Blankers-Koen_b084.html"

Posebno:Categories: Olimpijski pobjednici | Biografije, Nizozemska | Sport u Nizozemskoj | Sprinteri | Skakači u vis | Skakači u dalj

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Español
- Suomi
- Français
- Italiano
- 日本語
- Nederlands
- Norsk (bokmål)
- Polski
- Slovenščina
- Svenska